પહોંચ્યો હતો ત્યારે ત્યાંની બધી જ મહિલા-અધિકારીઓ સાડી વેચવાવાળા ફેરિયા પાસેથી સાડી ખરીદવામાં વ્યસ્ત હતી અને જ્યારે મેં તેમને વિનંતી કરી કે મૅડમ, અમે બધા કામ-ધંધા પરથી રજા લઈને અહીં આ કામ માટે આવ્યા છીએ અને તમે અમારો અને તમારો એમ બન્નેનો સમય વ્યર્થ કરી રહ્યા છો, થોડી વારમાં લંચ-બ્રેક થતાં તમે અમને ફરી લાઇનમાં લગાડશો અને જો તમારો સમય પૂરો થવા સુધી અમારું કામ ન થયું તો અમને કહી દેશો કે કાલે આવજો. મારી વાત સાંભળીને મહિલા-અધિકારીઓએ મને અપશબ્દ કહીને રૅશન-ઑફિસની બહાર કાઢી મૂક્યો. આ મહિલા-અધિકારીઓ ન ફક્ત પોતાના માટે સાડીઓ ખરીદી રહી હતી, પણ તેમનાં મિત્ર-સગાંસંબંધીઓને પણ સાડીના ફોટો મોબાઇલમાં પાડીને તેમને કઈ સાડી ખરીદવી છે એમ પૂછીને તેમના માટે પણ ખરીદી કરીને અમને બધાને હેરાન કરી રહી હતી.’